Legal Document

Category: 288

Text:
5. ΒΑΣΙΛΙΚΟΝ ΔΙΑΤΑΓΜΑ της 16/29 Μαρτίου 1958 Περί καθορισμού ορίου ηλικίας διορισμού υπαλλήλων της Ιεράς Συνόδου, της Ιεράς Αρχιεπισκοπής Αθηνών και Ιερών Μητροπόλεων και Επισκοπών. ΄Εχοντες υπ’ όψει α)το άρθρ. 7 παρ. 1 του από 23/31.12.1955 Β.Δ/τος «περί εφαρμογής του Υπαλληλικού Κώδικος επί των υπαλλήλων των Νομικών Προσώπων Δημοσίου Δικαίου», β)την σχετικήν πρότασιν της Ιεράς Συνόδου της Εκκλησίας της Ελλάδος, γ)την υπ’ αριθ. 20/8.1.1958 σύμφωνον γνωμοδότησιν του Α.Σ.Δ.Υ. και δ)την υπ’ αριθ. 33/29.1.1958 γνωμοδότησιν του Συμβουλίου της Επικρατείας, προτάσει του Ημετέρου επί της Εθνικής Παιδείας και Θρησκευμάτων Υπουργού, απεφασίσαμεν και διατάσσομεν: Κατ’ εξαίρεσιν των διατάξεων της παρ. 1 του άρθρ. 16 του Νόμ. 1811/1951 ορίζομεν όριον ηλικίας δια τον διορισμόν υπαλλήλων της Ιεράς Συνόδου της Εκκλησίας της Ελλάδος, της Ιεράς Αρχιεπισκοπής Αθηνών και των Ιερών Μητροπόλεων και Επισκοπών το 45ον έτος της ηλικίας των. Εις τον αυτόν επί της Εθνικής Παιδείας και Θρησκευμάτων Υπουργόν ανατίθεμεν την δημοσίευσιν και εκτέλεσιν του Παρόντος Δ/τος. Σελ. 48 160 -120